《送张景归四明》
明代·苏平

萍水相逢此识君，天涯踪迹又离群。
梦随海月乡心远，愁逐江流客路分。
极浦断鸿惊暮雨，乱山孤骑入寒云。
空斋别后门还掩，诗酒何人话夕曛。

作者简介：浙江海宁人，字秉衡，号雪溪。永乐中举贤良方正，不就。工诗，少时作《绣鞋》诗，人呼为“苏绣鞋”。论诗甚严。景泰中，与弟正游京师，与刘溥、汤胤绩等常相唱和，称景泰十才子。著有《雪溪渔唱》。